devaputra ( " jumala poeg"), budistlikus mütoloogias grupp teisejärgulisi jumalusi, kes alluvad mõnele üldbudistliku panteoni peajumalale (näiteks Shakrale või Jamale). Paljud, eriti mahajaana suutrad kirjeldavad, kuidas jumal (tavaliselt Shakra ) läheb devaputra-tega Šākjamuni õpetust kuulama. Pärast seda, kui Kushaani valitseja Kanishka (78-123; on ka muid dateeringuid) sai devaputra tiitli (Hiina keisri tiitli "taevapoeg" tõlge), hakati selle sõnaga tähistama ka valitsejaid ja  suuri õpetajaid.